Ongietorri gure programazio klaseetara Khan Academy-an
Ez al dakizu ezer programazio informatikari buruz?
Beno, ez kezkatu. Horrek esan nahi du munduko %99,5a bezalakoa zarela.
Eta gu hemen gaude zuri laguntzeko.
Ziur zure buruari galdetzen diozula zer den programatzea benetan.
Programa bat idazten duzunean, ordenagailuari agindu batzuk ematen dizkiozu.
Ingelesez hitz egiteko era berezi bat da.
Pentsa ezazu ordenagailua txakur esaneko bat dela, zure aginduak entzuten dituena eta esaten duzun guztia egiten duena.
Zorionez, programatzea ez da jende bereziarentzat bakarrik egokia den trebetasun zail bat.
Denok ikas dezakegu programatzen.
Gaur egun mundu osoko haurrak, nerabeak eta helduak programatzen ikasten ari dira.
Zergatik da “primerakoa” programatzea?
Zergatik ikasten ari dira programatzen pertsona guzti horiek?
Zuretzat “primerakoa” zer denaren arabera.
Izan ere, ia guztirako erabil dezakezu programazioa.
_
Gaur egun jendeak denetik egiteko programak idazten ditu, adibidez, medikuei eta gaixoei laguntzeko gaixotasunak sendatzen,
desagertzeko zorian dauden mundu osoko espeziak salbatzen laguntzeko,
automatikoki gidatzen diren autoak egiteko, adinekoak gidatzen ikasiz kezka ez daitezen,
bitxiak fabrikazeko algoritmoak sortzeko, gaixoak zaintzeko gai diren robotak diseinatzeko, edo Marte planetaren zehar ibiltzen diren eta bere azaleran ura bilatzen dutenak,
bideo-joko dibertigarriak egiteko, esate baterako, Voodoo Jump, Draw Something, Angry Birds, edo jokatu duzun edozein jokoa,
Pixar-ek sortzen dituen 3D filma izugarri guzti horiek egiteko, hala nola “Avatar”,
edo ordenagailuekin sortutako irudiak filmetan sartzeko, adibidez, “Gollum” pertsonaia “Eraztunen Jauna” filmean,
egun eta ordu guztietan erabiltzen dituzun web guneak eta aplikazioak egiteko, esateko, Facebook,
Google Maps, Wikipedia, Youtube,
eta Pinterest. Eta, jakina, munduari irakasteko Khan Academy bezalako web gunetan, orain zauden lekua.
Beraz, oraintxe bertan, Khan Academy-an zeure artea edo jokoak egiten ikas dezakezu, eta horiek hasiera on bat izango dira
irudikatzen duzun guztia sortzeko. Beharbada ez da erraza ulertzea nola dauden lotuta marrazteko programa bat eta web guneak sortzea
edo telefonoak programatzea, edo gaixotasunak sendatzea, baina,
sinetsi ala ez, ia programatzaile guztiek ia programa guztietan oinarrizko kontzeptu berak erabiltzen dituzte.
Horrek esan nahi du Khan Academy-an programatzen ikasi ondoren beste programazio motak errazago ikasteko gai izango zarela.
Lehenengo urrats garrantzitsu bat eman duzu hona etorriz eta bideo hau ikusiz.
Beraz, has gaitezen zure lehenengo programarekin.
Han elkartuko gara!